paragraph_text: Majstor borilačkih vještina Bore Lee sretno se oženio i dobio sina te se odlučio konačno skrasiti i živjeti mirnim građanskim životom. No, u gradu se pojavljuje BANDA predvođena zlim Krešom Hyongom (Krešo Hyong) koja terorizira Sinjane te povrh svega želi seksualno iskoristiti Borinu suprugu koja se tome neuspješno opire. Nakon što mu obečaste suprugu i teže ozljede sina jedinca (koji, usput, trenira nogomet!) Bore nema drugog izbora već kreće u osvetu! U pomoć poziva svog dugogodišnjeg prijatelja Pecu (Petar Mandac – Peca), veterana iz rata u Kambodži koji je tamo u samoobrani nožem zaklao 13 obitelji!